CELEX: 62014CN0449
Language: sk
Date: 2014-09-25 00:00:00
Title: Vec C-449/14 P: Odvolanie podané 25. septembra 2014: DTS Distribuidora de Televisión Digital, S.A., proti rozsudku Všeobecného súdu (tretia komora) z 11. júla 2014 vo veci T-533/10, DTS Distribuidora de Televisión Digital/Komisia

10.11.2014   
            
            
               SK
            
            
               Úradný vestník Európskej únie
            
            
               C 395/27
            
         
      Odvolanie podané 25. septembra 2014: DTS Distribuidora de Televisión Digital, S.A., proti rozsudku Všeobecného súdu (tretia komora) z 11. júla 2014 vo veci T-533/10, DTS Distribuidora de Televisión Digital/Komisia
      (Vec C-449/14 P)
      (2014/C 395/33)
      Jazyk konania: španielčina
      
         Účastníci konania
      
      
         Odvolateľka: DTS Distribuidora de Televisión Digital, S.A. (v zastúpení: H. Brokelmann a M. Ganino, advokáti)
      
         Ďalší účastníci konania: Európska komisia, Telefónica de España, S.A., Telefónica Móvilles España, S.A., Španielske kráľovstvo a Corporación de Radio y Televisión Española, S.A. (RTVE)
      
         Návrhy odvolateľky
      
      
                  —
               
               
                  zrušiť rozsudok Všeobecného súdu z 11. júla 2014 vo veci T-533/10, DTS Distribuidora de Televisión Digital, S.A./Komisia a v dôsledku toho podľa článku 61 Štatútu Súdneho dvora:
                  
                              —
                           
                           
                              na základe predložených dôkazov vyhovieť žalobným návrhom uvedeným v žalobe, na základe ktorej začalo prvostupňové konanie a zrušiť rozhodnutie Komisie 2011/1/EÚ (1) z 20. júla 2010 o schéme štátnej pomoci C 38/09 (ex NN 58/09), ktorú Španielsko plánuje poskytnúť spoločnosti Corporación de Radio y Televisión Española (RTVE) alebo
                           
                        
                              —
                           
                           
                              subsidiárne vrátiť vec na konanie pred Všeobecným súdom, aby tento rozhodol s prihliadnutím na rozsudok Súdneho dvora,
                           
                        
            
                  —
               
               
                  zaviazať Komisiu a vedľajších účastníkov konania, ktorí ju v konaní podporujú, na náhradu trov odvolacieho konania ako aj konania pred Všeobecným súdom.
               
            
         Odvolacie dôvody a hlavné tvrdenia
      
      
                  1.
               
               
                  
                     Prvý odvolací dôvod založený na porušení článku 107 ods. 1 ZFEÚ z dôvodu nesprávneho výkladu pojmu pomoc.
                  Rozsudok, ktorý je predmetom odvolania, porušuje článok 107 ods. 1 ZFEÚ tým, že vykladá nesprávne pojem pomoc a konkrétne požiadavky, ktoré v súlade s rozsudkom Laboratoires Boiron (2) musia byť splnené na to, aby daň mohla byť považovaná za neoddeliteľnú súčasť opatrenia pomoci.
               
            
                  2.
               
               
                  
                     Druhý odvolací dôvod založený na porušení článku 107 ods. 1 ZFEÚ tým, že rozsudok, ktorý je predmetom odvolania, nevykonáva úplné preskúmanie existencie pomoci a skresľuje španielske právo.
                  Rozsudok, ktorý je predmetom odvolania, porušuje článok 107 ods. 1 ZFEÚ tým, že nevykonáva úplné preskúmanie týkajúce sa splnenia podmienok stanovených v rozsudku Régie Networks (1) na to, aby sa daň uložená DTS mohla považovať za neoddeliteľnú súčasť opatrenia pomoci RTVE a skresľovať španielsku právnu úpravu.
               
            
                  3.
               
               
                  
                     Tretí odvolací dôvod založený na nesprávnom právnom posúdení pri uplatnení článku 106 ods. 2 ZFEÚ.
                  Rozsudok, ktorý je predmetom odvolania, obsahuje nesprávne právne posúdenie pri uplatnení článku 106 ods. 2 ZFEÚ. Skresľuje tvrdenia DTS, ktoré smerujú k preukázaniu, že metóda prostredníctvom ktorej je financovaná pomoc RTVE neprimerane skresľuje hospodársku súťaž, interpretujúc ich tak, že sa týkajú účinkov samotnej pomoci a nie účinkov dane, ktorou je pomoc financovaná. V dôsledku toho sa rozsudkom, ktorý je predmetom odvolania, rozhodlo ultra petita o otázkach, ktoré DTS v žalobe neuvádzala a ktoré Komisia vo svojom rozhodnutí neanalyzovala, čím sa mení predmet konania a prekračujú sa hranice súdneho preskúmania Všeobecného súdu.
               
            
         (1)  Ú. v. EÚ L 1, 2011, s. 9.
      
         (2)  C-526/04, EU:C:2006:528.
      
         (1)  C-333/07, EU:C:2008:764.